google/wiki40b huggingface dataset:
आलहिन्द

आलहिन्द अरब के महान प्रकाश वैज्ञानिक थे।
सर्वदा

सर्वदा का अर्थ हमेशा है।

अन्य अर्थ

हमेंशा
वड़गांव बुद्रक

वड़गांव बुद्रक (अंग्रेज़ी: Vadgaon Budruk) जो केवल वड़गांव के नाम से भी जाना जाता है जो एक महाराष्ट्र राज्य के पुणे ज़िले का एक स्थानीय क्षेत्र है। इसकी सीमा सिंहगढ़ रोड़ और कात्रज - देहू सड़क से लगती है।
शाकाहार का इतिहास

शाकाहार की जड़ें प्राचीन भारतीय सभ्यता तथा प्राचीन यूनानी सभ्यता से निकलीं हैं। शाकाहार के विस्तृत व्यवहार के सबसे प्राचीन आंकड़े प्राचीन भारत में और प्राचीन यूनान (दक्षिणी इटली तथा ग्रीस) में मिलते हैं। दोनों ही मामलों में आहार को जन्तुओं के प्रति अहिंसा के विचार को ध्यान में रखकर विचार किया गया था।
खांडकर मुश्ताक अहमद

खांडकर मुश्ताक अहमद बांग्लादेश के राष्ट्रपति थे। इनका कार्यकाल १५ अगस्त १९७५ से ६ नवम्बर १९७५ तक रहा।
केन्द्रीय आयुर्वेदीय विज्ञान अनुसन्धान परिषद्

केन्द्रीय आयुर्वेदीय विज्ञान अनुसंधान परिषद् (Central Council for Research in Ayurvedic Sciences (CCRAS)), भारत सरकार के आयुष मंत्रालय के अधीन एक स्वायत्‍तशासी निकाय है। यह भारत में आयुर्वेद चिकित्सा पद्धति में वैज्ञानिक विधि से शोध कार्य प्रतिपादित करने, उसमें समन्वय स्थापित करने, सूत्रबद्ध करने, उसका विकास करने एवं समुन्नत करने हेतु शीर्ष राष्ट्रीय निकाय है। परिषद् अपने कार्यों का निष्पादन सम्पूर्ण भारत में स्थित अपने ३० संस्थानों/केन्द्रों/एककों के माध्यम से तथा विभिन्न विश्वविद्यालयों, अस्पतालों तथा संस्थानों के सहयोगात्मक अध्ययन से भी निष्पादित करती है। परिषद् की अनुसंधानात्मक गतिविधियों में औषधीय पादप अनुसंधान (औषध प्रजाति वानस्पतिक सर्वेक्षण भेषजगुण अभिज्ञानीय, पादप ऊतक संवर्धन) औषधि मानकीकरण, भेषजगुण विज्ञानीय अनुसंधान, आदिवासी स्वास्थ्य रक्षा अनुसंधान, साहित्यिक अनुसंधान एवं प्रलेखीकरण, आदिवासी स्वास्थ्य रक्षा कार्यक्रम सम्मिलित हैं।
२५८० ईसा पूर्व

२५८० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५८० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
डेलनाज़ ईरानी

डेलनाज़ ईरानी भारतीय अभिनेत्री है जिन्होंने कई फिल्मों और धारावाहिकों में काम किया है। 1998 से 2012 तक वह राजीव पॉल से विवाहित थी और इस कारण उन्हें उस समय डेलनाज़ पॉल के रूप में श्रेय दिया गया है। उन्होंने कई रियलिटी शो में भी भाग लिया है जिसमें बिग बॉस 6 प्रमुख है।
ईडन

ईडन (अंग्रेज़ी: Eden) या ख़ुल्द (अरबी: خلد) कई इब्राहीमी धर्मों (जैसे की ईसाई धर्म और इस्लाम) की मान्यताओं में वह जगह थी जहाँ ईश्वर ने पहले पुरुष (आदम) और पहली स्त्री (हव्वा या ईव) की सृष्टि के बाद उन्हें रखा था। इसे इन धर्मों की धर्मकथाओं में एक सौंदर्य और शांति से भरे उद्यान के रूप में दर्शाया जाता है जहाँ यह दोनों निर्दोष और निष्कपट चरित्र से रहते थे। ईसाई मान्यता के अनुसार, अपनी आज्ञा का उल्लंघन करने के लिए इन दोनों को पापी ठहराकर उन्हें ईश्वर ने इस उद्यान से बहार निकल दिया था। ईसाई मत की बहुत सी धारणाएँ इस मूल पाप पर आधारित हैं।

ईडन से निकाला

ईडन के उद्यान में आदम और हव्वा बिलकुल अज्ञान और निर्दोष स्थिति में आनंद से बच्चों की तरह रहते थे। वे पूरी तरह नग्न रहते थे क्योंकि उन्हें यौन संबंधों का कोई ज्ञान नहीं था और कोई शर्म नहीं अनुभव होती थी। इसी उद्यान में एक वृक्ष था जिसे "ज्ञान का वृक्ष" कहा जाता है। उसपर लगे फल का खाना ईश्वर ने स्पष्ट रूप से आदम को वर्जित किया था। ईसाई मान्यता के अनुसार एक सर्प ने पहले हव्वा को उकसाया और फिर हव्वा ने आदम को ज्ञान का फल खाने के लिए उकसाया। आदम ने आज्ञा-उल्लंघन की और फल खा लिया। इस से उसकी निष्कपटता ख़त्म हो गई और आदम और हव्वा को एक-दूसरे को देखकर शर्म महसूस होने लगी। उन्होंने कुछ अंजीर के पत्तों के छोटे वस्त्र बनाकर अपने कुछ अंग ढकने का प्रयास किया। जब ईश्वर उनसे मिलने आये और यह देखा तो वह समझ गए की आदम ने ज्ञान का फल खा लिया है और भयंकर क्रोध में आ गए। उन्होंने आदम और हव्वा हो ईडन से निकाल दिया। ईसाई मान्यताओं में तब से मानव पापी अवस्था में संसार में भटक रहे हैं।

पतन और मूल पाप की अवधारणाएँ

इस ईडन-निकाले को ईसाई धर्म में "मानव का पतन" (fall of man, फ़ॉल ऑफ़ मैन) कहा जाता है। यह भी माना जाता है कि हर मानव एक जन्मजात पापी है जो मरणोपरांत नरक जाएगा क्योंकि आदम और हव्वा का पाप हर मानव पर लाघू होता है। इसे "मूल पाप" (original sin, ओरिजिनल सिन) कहा जाता है।जीव हत्या, अनावश्यक हरे पेड़ों की कटाई ,किसी को व्यर्थ आघात पहुँचाना, व्यर्थ जल बहाना, आदि पाप है। ईसाई धर्म में माना जाता है कि ईसा मसीह ने अपनी क़ुरबानी देकर उन मानवों को नरक से बचाया जो उन्हें अपना भगवान स्वीकारते हैं। इस मान्यता को लेकर बहुत मतभेद हुआ है। शुद्ध रूप से यह अवधारणा यह कहती है कि यदि कोई नवजात शिशु बिना ईसाईकरण समारोह के मर जाए तो वह नरक जाता है। यह भी तात्पर्य निकलता है कि यदि कोई व्यक्ति ईसाई धर्म के बारे में सुने ही न लेकिन संत का जीवन बसर करे और जीवन भर कोई पाप न करे तो भी वह नरक ही जाएगा क्योंकि वह बिना ईसाई धर्म स्वीकारे वह मूल पाप से लदा हुआ है।
वर्तमान युग में बहुत से ईसाई और ग़ैर-ईसाई लेखकों ने इन मान्यताओं की आलोचना की है। इन आलोचनाओं ने भिन्न रूप लिए हैं: कुछ कहते हैं कि मूल पाप कि अवधारणा से भले लोगों को अकारण ही अपराध-भावना से जीना पड़ता है और उनकी ईश्वर की प्रति भावना प्रेम की कम और डर की ज़्यादा होती है। यह भी कहा गया है कि इन कथाओं में मानवों की ईडन में निर्दोष अवस्था के चित्रण से यौन संबंधों को लेकर अस्वस्थ विचारधाराएँ उत्पन्न हो जाती हैं, क्योंकि यह एक शक्तिशाली मानवीय भावना है जिसे कुचला तो नहीं जा सकता लेकिन अपराध-भाव से देखने से यह हानिकारक प्रकार से बेढंगी होकर प्रकट होती है।
मालवीय नगर, जयपुर

मालवीय नगर दक्षिण जयपुर का एक समृद्ध आवासीय क्षेत्र है। इसके निकटतम अन्य आवासीय स्थल दुर्गापुरा, जवाहर नगर, जगतपुरा और सांगानेर हैं। इसका नामकरण प्रसिद्ध स्वतंत्रता सैनानी मदन मोहन मालवीय के सम्मान में किया गया।
कल्पना (मलयालम अभिनेत्री)

जिवनी

कल्पना का जन्म मंच कलाकार चवरा वी. पी. नायर और विजयलक्ष्मी के हुआ था। अभिनेत्री कलरणजीनी और उर्वशी उनकी बहने हैं। उन्होंने १९९८ में मलयालम फिल्म निर्देशक अनिल कुमार से शादी की और २०१२ में तलाक हो गया।

व्यवसाय

कल्पना ने एक बाल कलाकार के रूप में अपना करियर शुरू किया विदर्भ मोटकुल फिल्म से। उन्होंने तमिल में अपनी पहली फिल्म चिन्ना वेदु की। उनकी और अन्य यादगार फिल्मों में शामिल हैं साथी लीलावती (१९९५) और कलाईवेडू (१९९६) थी। कल्पना ने फिल्म कुदुंबकोदती में एक गाना भी गाया था।

मृत्यु

कल्पना ने ओपिरी फिल्म की शूटिंग के लिए हैदराबाद गई थी। २५ जनवरी २०१६ को, वह अपने होटल के कमरे में बेहोश पाया गई। उन्हें तुरत हस्पताल लेजाया गया पर उनकी रस्ते में ही मृत्यु हो गई।

टेलीविजन

कल्पना ने मलयालम टीवी चैनल पर कई धारावाहिक और साक्षात्कार की मेजबानी की है
एनटीआर स्वास्थ्य विज्ञान विश्वविद्यालय

इतिहास

विश्वविद्यालय आंध्र प्रदेश सरकार द्वारा स्वास्थ्य विज्ञान विश्वविद्यालय के रूप में स्थापित किया गया था और राज्य के तत्कालीन मुख्यमंत्री एन टी राम राव ने 9 अप्रैल को इसका उद्घाटन किया था। यह 1 नवंबर 1986 को काम करना शुरू कर दिया।  रामा राव की मौत के बाद, आंध्र प्रदेश सरकार ने "फरवरी 1998 को" एन टी आर स्वास्थ्य विज्ञान विश्वविद्यालय का नाम बदलने का निर्देश जारी किया था।  विश्वविद्यालय ने 1-3 नवंबर 2011 से अपनी रजत जयंती मनाई।

सुविधाएं

एक पुस्तकालय और कंप्यूटर केंद्र है जहां पुस्तकालय नेटवर्क संचालित किया जाता है। एक अतिथि घर संकाय, परीक्षकों और आगंतुकों के लिए आवास की विभिन्न श्रेणियों के साथ उपलब्ध है। परीक्षा अनुभाग एक अलग क्षेत्र में रखा गया है जहां विशेष सुरक्षा इलेक्ट्रॉनिक रूप से पहुंच नियंत्रित करती है, जिसे केवल अधिकृत कर्मचारियों और सुरक्षा अधिकारियों द्वारा प्राप्त किया जा सकता है। एक बायोमेट्रिक- आधारित इलेक्ट्रॉनिक उपस्थिति प्रणाली को भी संस्थागत रूप से कार्यान्वित किया गया है।

प्रकाशन

विश्वविद्यालय डॉ। एनटीआर विश्वविद्यालय स्वास्थ्य विज्ञान के त्रैमासिक बहु-अनुशासनात्मक जर्नल जो ऑनलाइन, साथ ही प्रिंट में को प्रकाशित करता है। यह एक मुक्तकोष, और मुक्त पत्रिका के रूप में उपलब्ध है। पहला अंक 21 मार्च 2012 को प्रकाशित हुआ था।
मैग्नस कार्लसन

प्रारंभिक जीवन

कार्लसन का जन्म नार्वे के टॉन्सबर्ग में 30 नबम्बर 1990 को हुआ था। महज 10 वर्ष की आयु से ही शतरंज खेलने लगे थे। 13 वर्ष की आयु में ग्रांडमास्टर की उपाधि प्राप्त की।
महारानी किशोरी

महारानी किशोरी भरतपुर नरेश महाराजा सूरज मल की पत्नी थी। वह होडल के चौधरी काशीराम सोरोत की पुत्री थी।यह हरियाणा के फरिदाबाद से संबंधित थी।
2018 राष्ट्रमण्डल खेल पदक तालिका

2018 राष्ट्रमण्डल खेल (आधिकारिक रूप से इक्कीसवें राष्ट्रमण्डल खेल) एक बहु-खेल प्रतियोगिता है जो ऑस्ट्रेलिया के गोल्ड कोस्ट नगर में 4 से 15 अप्रैल 2018 के मध्य आयोजित हो रहे हैं।
ऑस्ट्रेलिया 80 स्वर्ण, 59 रजत तथा 59 कांस्य सहित 198 पदक जीतकर तालिका में शीर्ष स्थान प्राप्त किया।

प्रथम पदक

इन खेलों में सोलोमन द्वीपसमूह, कुक द्वीपसमूह व वानूआटू ने कांस्य तथा ब्रिटिश वर्जिन द्वीपसमूह व सेण्ट लूसिया ने स्वर्ण पदक जीतकर राष्ट्रमण्डल खेलों का अपना सबसे पहला पदक जीता।
आजा सजना मिलिये जुलिए

आजा सजना मिलिये जुलिए ज़िंदगी चैनल पर प्रसारित होने वाला एक धारावाहिक है। यह 22 जून 2015 से शुरू हुआ।

कहानी

यह कहानी दो लोग लुक़मान और हातिम की है, जो दो अलग अलग देश में रहते हैं। वह अपने बच्चों की शादी कराने का निर्णय लेते हैं। लुक़मान के दो पुत्र अकबर और असघर होते हैं और हातिम के दो पुत्री अकबरी और असघरी।
न्यू होराइज़न्स

प्लूटो उपगमन

4 जनवरी 2015 से दूर से प्लूटो के अध्ययन की शुरूआत हो गयी। अभी इस दिन तक प्लूटो कि "राल्फ़" नामक दूरबीन से ली गयी तस्वीरें मात्र कुछ हई पिक्सेल विस्तार वाली थीं परन्तु विशेषज्ञों ने इसके बैकग्राउंड में दिख रहे अन्य पिण्डों की सहायता से मिशन के दिग्विन्यास (नेवीगेशन) से संबंधित कार्य शुरू कर दिए जिससे इसका पथ अच्छी तरह निर्धारित किया जा सके।
15 जनवरी 2015 को नासा ने एक संक्षिप्त अपडेट इस यान की समय-रेखा के बारे में जारी किया।
12 फ़रवरी 2015 को नासा ने कुछ नयी तस्वीरें जारी कीं जो जनवरी 15 से जनवरी 31 के बीच ली गई थीं। न्यू होराइज़न्स 203,000,000 कि॰मी॰ (126,000,000 मील) से अधिक की दूरी पर था जब इसने तस्वीरें लेनी शुरू कीं और इन तस्वीरों में प्लूटो और इसका सबसे बड़ा उपग्रह शैरन दिखलाई पड़ रहे थे। बाद में चित्रों की एक शृंखला जारी की गयी जिसमें निक्स और हाइड्रा भी दिख रहे थे जब यह यान 
201,000,000 कि॰मी॰ (125,000,000 मील) की दूरी पर था। मई 11 से ऐसे पिण्डों की खोज शुरू हुई जो अभी तक दिखे नहीं थे और जिनसे इस यान के टकराने का खतरा हो सकता हो क्योंकि ये अभी तक अज्ञात थे।
21 अगस्त 2012 को निर्धारित उद्देश्यों में सुधार करते हुए अब इस यान से जुड़ी टीम ने प्लूटो उपगमन के पश्चात काईपर बेल्ट के पिण्डों के अध्ययन को भी इसके उद्देश्यों में जोड़ा और इस बेल्ट में पहुँचने की संभावना 2018 तक व्यक्त की गयी। 15 अप्रैल को 2015, प्लूटो की जो तस्वीर ली गयी उसमें इसपर ध्रुवीय टोपी होने की संभावन व्यक्त की गयी।

सॉफ्टवेयर अड़चन

4 जुलाई 2015 को न्यू होराइज़न्स के सॉफ्टवेयर में कुछ त्रुटि आ गयी थी जिसके कारण यह सुरक्षित चरण (सेफ़ मोड) में चला गया ताकि जब तक समस्या का समाधान न निकाला जा सके यह वैज्ञानिक अन्वीक्षण बंद रखे। 5 जुलाई 2015 को, नासा ने घोषणा की कि समस्या, जो कमांड सीक्वेंस में समय-निर्धारण से संबंधित थी, को चिह्नित कर लिया गया है और यान 7 जुलाई से अपने वैज्ञानिक अन्वीक्षण पुनः शुरू कर देगा।
ऐड-डि-कैम्प

ऐड-डि-कैम्‍प (संक्षेप में: ऐडीसी, फ्राँसीसी में: Aide-de-camp, or ADC, बहुवचन: एड्ज़-डि-कैम्प, Aides-de-camp) एक फ्राँसीसी शब्द है जिसका अर्थ है युद्धभूमि में सहायक। सामान्यतः यह एक पदवी है जो सेना के उन वरिष्ठतम अधिकारियों को दी जाती है जो किसी राष्ट्राध्यक्ष, सेनाध्यक्ष, किसी उच्च सरकारी अधिकारी अथवा राजसी परिवार के सदस्य के लिए व्यक्तिगत सचिव, सहायक या सलाहकार आदि की भूमिका निभाते हैं। एसे अधिकारी अपने नाम के साथ सम्मानों की सूची के अन्त में एडीसी लिखते हैं।
विभिन्न देशों में राष्ट्राध्यक्षों के लिए एडीसी की परंपराएं, व्यवस्था, प्रणालियाँ आदि अलग अलग तरीके से निर्धारित होती हैं। भारत में मेजर जनरल व इससे ऊपर रैंक के अधिकारी सामान्यतः एडीसी रखते हैं। सामान्यतः भारत के सेनाध्यक्ष तीन व भारत के राष्ट्रपति के पाँच एडीसी होते हैं। भारतीय राज्यों के राज्यपाल सामान्यतः दो एडीसी रखते हैं जिनमें से एक सेना से तथा दूसरे पुलिस सेवा से होते हैं, सिवाय जम्मू कश्मीर के राज्यपाल के जिनके दोनों एडीसी सेना से ही होते हैं।
छिंग मिंग त्यौहार

पर्व का विकास

छींग मिंग की परंपरा 2,500 वर्षों से अधिक समय से चली आ रही है। इसकी उत्पत्ति का श्रेय ईसा पूर्व 732 में थांग सम्राट शुआनजोंग को दिया जाता है। कुछ किवदंतियों के अनुसार चीन में अमीर लोग अपने पूर्वजों के सम्मान में अनावश्यक और भड़कीले ढंग से पैसा खर्च करते थे। सम्राट शुआनजोंग ने ऐसे रिवाज़ पर लगाम लगाना चाहा और यह घोषणा की कि सिर्फ छींग मिंग के दौरान ही पूर्वजों की कब्रों पर औपचारिक रूप से सम्मान किया जाए। इस प्रकार इसका महत्व बढ़ता गया और आज यह चीनी संस्कृति का एक आधार बन गया जो प्राचीनकाल से जारी है। इस प्रकार यह त्यौहार लोगों का अपने पूर्वजों को श्रद्धांजलि देने का सबसे महत्वपूर्ण दिन है।

शाब्दिक अर्थ

छींग मिंग त्यौहार चीन का परंपरागत त्यौहार हैं। चीनी अक्षर 清 (छींग) का अर्थ 'साफ़' एवं 明 (मिंग) का मतलब 'उज्ज्वल' होता है। इसी कारण इस पर्व को सामान्यतः भिन्न-भिन्न नामों से जाना जाता है।

मुख्य क्षेत्र

छींग मिंग त्यौहार नियमित रूप से ताइवान, हॉन्ग कॉन्ग और मकाऊ में मनाया जाता है और इस दिन इन क्षेत्रों में संवैधानिक रूप से सार्वजनिक अवकाश घोषित किया जाता है। इसका अनुसरण करते हुए वर्ष 2008 में मुख्य-भूमि चीन में यह दिन राष्ट्रव्यापी सार्वजनिक अवकाश के रूप में घोषित किया गया।

भारत से सम्बंध

भारत में हिन्दू धर्म के अनुयायी श्राद्ध पर्व मनाते हैं जिसमें पूर्वजों को याद किया जाता है ठीक उसी प्रकार चीन के लोग छिंग मिंग पर्व के दिन अपने पूर्वजों का स्मरण करते हैं। इस पर्व को मनाने के तरिके भारत में मनाये जाने वाले पर्व पितृ पक्ष से भिन्न है जिसका एक कारण दोनों देशों की जलवायु और खान-पान में अन्तर होना भी है। इस पर्व पर लोग पूजा-प्रार्थना कर लेने के उपरांत परिवार के सदस्य वरीयता क्रम से समाधि का तीन से लेकर चार चक्कर लगाते हैं। यह परंपरा भी भारतीय संस्कृति में मंदिरों और होलिका जलने के समय या लोहड़ी के समय देखी जा सकती है।
टी० श्रीनिधि

टी श्रीनिधी (श्रीनिधि, श्रीनिधी वेंकटेश) (जन्म 26 जनवरी 1990), एक प्रसिद्ध कर्नाटक संगीतकार, पार्श्वगायक और संगीत निर्देशक हैं। श्रीनिधी ने भारत में प्रमुख सभाओं में प्रदर्शन किया और दुनिया भर के कई स्थलों में उनके संगीत कार्यक्रम प्रस्तुत किए हैं। इन्होने कई पुरस्कार और सम्मान प्राप्त किये हैं।श्रीनिधी ने कालनिधि डॉ नेदुनउरी कृष्णमूर्ति के तहत प्रशिक्षिण लिया है।
चेतन चीता

घटनाक्रम

सीआरपीएफ के 45 वें बटालियन के 45 वर्षीय कमांडिंग ऑफिसर ने 14 फरवरी को बांदीपुरा में हजिन क्षेत्र के पैरे मोहल्ला मुठभेड़ में अपनी टीम का नेतृत्व किया। उत्तर-कश्मीर में आतंकियों के साथ मुठभेड़ में 9 गोली लगने के बाद भी चेतन चीता बहादुरी से आतंकियों से लड़ते रहे। पूरी तरह छलनी होने और आंख में गोली लगने के बावजूद चेतन चीता ने 16 राउंड गोलियां चलाई और लश्कर के खतरनाक आतंकी संगठन लश्कर-ए-तैयबा का आतंकवादी कमांडर अबू हारिस को ढ़ेर कर दिया। दिल्ली स्थित अखिल भारतीय आयुर्विज्ञान संस्थान के ट्रॉमा सेंटर में जब उन्हें लाया गया था, तब उनकी हालत बेहद गंभीर थी। उनके सिर में गंभीर चोटें थी। शरीर के ऊपरी हिस्से में कई जगहों पर फ्रैक्चर था, दाईं आंख भी क्षतिग्रस्त थी। शुरुआत में उन्हें श्रीनगर के आर्मी अस्तपाल में भर्ती कराया गया था, लेकिन बाद में उनकी गंभीर हालत को देखते हुए उन्हें एयर एंबुलेंस के ज़रिये दिल्ली लाया गया था।
ब्रिटिश अखबार "डेली मेल " ने भी उनके जीवित रहने पर आश्चर्य प्रकट करते हुए लेख  प्रकाशित किया।
१ मई को २ भारतीय सैनिको के साथ हुई बर्बरता के सन्दर्भ में चेतन ने एक वक्तव्य इंडिया टुडे को दिया था। उन्होंने कहा की वे कश्मीर वापस जाने और वहां की सेवा करने के लिए तैयार है। घाटी की स्थिति और पत्थरबाज़ी की बढ़ती घटनाओं के बारे में बात करते हुए उन्होंने कहा, "कश्मीरी युवा गुमराह हैं।"  चीता ने कहा कि, वह फिर से कोबरा बटालियन में शामिल होना चाहते हैं और सैनिको के योगदान की सराहना की जानी चाहिए।
लोगों ने अजमेर की दरगाह शरीफ में प्रार्थना की और जयपुर के मंदिरो में चीता के शीघ्र स्वास्थलाभ के लिए प्रार्थना की।
५ अप्रैल २०१७ को उन्हें २ महीने कोमा में रहने के बाद स्वस्थ होने पर अस्पताल से छुट्टी दे दी गई।

सम्मान

भारत के राष्ट्रपति राम नाथ कोविंद ने दिनांक २७ मार्च को मेजर विजयंत बिष्ट के साथ इन्हें कीर्ति चक्र प्रदान किया।
व्यवहारवादी नीतिशास्त्र

व्यवहारवादी नीतिशास्त्र मानदण्डक दार्शनिक नीतिशास्त्र का एक सिद्धान्त हैं। नीतिशास्त्रीय व्यवहारवादी, जैसे कि जॉन डूई मानते हैं कि, कुछ समाज ने उसी तरह नैतिक रूप से प्रगति की हैं, जैसे उन्होंने विज्ञान में प्रगति प्राप्त की हैं।
कनाईपुर

बंग्लादेश का एक शहर। यह राजधानी ढाका से करीब १२० किलोमीटर की दूरी पर ढाका खुलना राजमार्ग पर स्थित है।
ताम्लीछा

ताम्लीछा नेपालके पुर्वांचल विकास क्षेत्रके सगरमाथा अंचलके उदयपुर जिलाकी एक गाँव विकास समिति है।
माइकल फिलिप एंडरसन

माइकल फिलिप एंडरसन (दिसम्बर २५, १९५९ - फ़रवरी १, २००३) संयुक्त राज्य वायुसेना और नासा अंतरिक्षयात्री थे। वो कोलंबिया अन्तरिक्ष यान आपदा में मारे गये सात यात्रियों में से एक थे। उनके साथ अन्य यात्री कल्पना चावला, डेविड ब्राउन, लॉरेल क्लॉर्क, रिक हसबैंड, विलियम मैककूल और इलान रेमोन थे।
अनुकंपी अनुकारी औषधि

अनुकंपी अनुकारी औषधि (Sympathomimetic drugs) उद्दीपक औषधियां हैं जो अनुकंपी तंत्रिका तंत्र के अंतर्जात प्रचालक (endogenous agonists) के प्रभाव के जैसा प्रभाव उत्पन्न करते हैं।
फ्रांसिस बेकन

प्रारंभिक जीवन

फ्रांसिस बेकन का जन्म 22 जनवरी 1561 को यॉर्क हाउस, लंदन में उनके पिता सर निकोलस बेकन और उसकी दूसरी पत्नी ऐनी (कुक) बेकन द्वारा हुआ। फ्रांसिस की माँसी की शादी विलियम सेसिल, बैरन बर्घले प्रथम से हुई और बर्घले बेकन के मौसा बन गये।

महत्वपूर्ण कार्य

राजनीतिक और कानूनी मामलों में व्यस्त रहते हुए भी वह विज्ञान और दर्शन में गंभीर रुचि रखता था। उसकी साहित्यिक कृतियों में उसकी व्यावहारिक मनोवृत्ति दिखाई देती है। "एसेज" उसके 28 वर्षों की अवधि में लिखे गए 58 निबंधों का संग्रह है। संक्षेप, सूत्रात्मकता और चित्ताकर्षक रूपक उसकी शैली की विशेषताएँ थीं। "डि सैपिएंशिया वेटेरम" (1609), द विज़डम ऑव् द एंशिएंट्स (1619), और हिस्ट्री ऑव् द रेन ऑव् हेनरी सेवेन्थ (1622) नामक उसकी कृतियाँ ऐतिहासिक और राजनीतिक विषयों में सूक्ष्म अनुसंधान, समझ वाली बुद्धि और विश्लेषण प्रतिभा का परिचय देती है। दार्शनिक कृतियों में "इंस्टोरेशियो मैग्ना" (Instauratio Magna) और "नोवम आर्गैनम" (Novum Organum) उल्लेखनीय हैं। इनके अतिरिक्त "दि एडवांसमेंट आव लर्निग" और "डि आगमैंटिस साइंशिएरम" ज्ञानमीमांसा पर विस्तृत रचनाएँ है।
वस्तुत: उसने वैज्ञानिक या दार्शनिक सिद्धांतों में कोई बहुत मौलिक योगदान नहीं किया। उसका महत्व वैज्ञानिक अन्वेषण में विशेष दिशा की अपेक्षा सहज प्रभाव ग्रहण करने पर बल देने में है। उसने जीवन में केवल एक वैज्ञानिक प्रयोग किया - यह परीक्षण करने के लिए कि शीत, वस्तु या जीवन के ह्रास को कहाँ तक रोकता है एक कुक्कुटशावक को बर्फ में बंद कर दिया। परीक्षण का पूरा प्रभाव बेकन नहीं देख पाया और इसी के दौरान शीत के प्रभाव से उसकी मृत्यु हो गई।

पद और उपाधियाँ

वह एलिजाबेथ के राज्य में किसी महत्वपूर्ण पद पर नहीं रहा, किंतु जेम्स प्रथम के राजा होने पर उसका भाग्य चमका। वह 1607 में सॉलिसिटर जनरल, 1613 में अटार्नी जनरल और 1618 में लार्ड चांसलर नियुक्त हुआ। 1603 में नाइट और 1618 में बेरन वेरुलम की उपाधियों से विभूषित किया गया। उसके बाद बेकन ने पतन के दिन देखे। उस पर घूसखोरी आर पद के दुरुपयोग का आरोप लगाया गया। उसने आरोप स्वीकार करते हुए यह दलील दी कि उपहारों ने उसके निर्णयों को कभी प्रभावित नहीं किया। बेकन अपने पद से हटा दिया गया। जीवन के शेष दिन उसने संन्यास में बिताए।
सुशीला दीदी

सुशीला दीदी (५ मार्च १९०५ - १३ जनवरी १९६३) भारत के स्वतंत्रता संग्राम की एक क्रांतिकारी महिला थीं।

जीवन वृत्त

सुशीला दीदी का जन्म पंजाब राज्य के गुजरात मण्डल के दन्तो चुहाड़ में ५ मार्च १९०५ को हुआ था। १९२६ में जब वह कॉलेज की पढ़ाई कर रहीं थी, उनमें देश प्रेम की भावना प्रबल हुई। इसके बाद वे भारत की स्वाधीनता के लिए काम करने वाले क्रांतिकारी दल में शामिल हो गईं।
अली हसन अल-मजीद

प्रारंभिक जीवन

माना जाता है कि अली हसन अल-मजीद का जन्म 1941 में टिकृत के पास अल-अजा नामक गाब में हुआ था, हालांकि उन्होंने अदालत में दावा किया था कि उनका जन्म तीन साल बाद 1944 में हुआ था।. अमेरिका, संयुक्त राष्ट्र और बैंक ऑफ इंग्लैंड ने 1943 का वैकल्पिक जन्म वर्ष भी सूचीबद्ध किया है।. फिर भी, आधिकारिक इराकी अदालत के दस्तावेज और पत्रकारिता के विशाल बहुमत  से 1941 का जन्म उनके अनुमानित वर्ष के रूप में उद्धृत करते हैं। वह अल-बु नासीर जनजाति के बेजत वंश के सदस्य थे, जिनके बड़े चचेरे भाई सद्दाम हुसैन भी थे; बाद में सद्दाम ने अपनी सरकार में वरिष्ठ पदों को भरने के लिए कबीले पर भारी निर्भर किया। सद्दाम की तरह, अल-मजीद एक सुन्नी मुसलमान थे जो गरीब परिवार से थे और बहुत कम औपचारिक शिक्षा थी। उन्होंने 1959 से इराक सेना में मोटरसाइकिल मैसेंजर और ड्राइवर के रूप में काम किया जब तक बाथ पार्टी ने 1968 में सत्ता जब्त नहीं की। उसके बाद वह सैन्य अकादमी में प्रवेश पाने में सक्षम थे और उन्हें इन्फैंट्री में एक अधिकारी के रूप में नियुक्त किया गया।
उसके बाद उसके जन्म, उनके चचेरे भाई सद्दाम की सहायता से, तेजी से था। शुरुआत में 1 9 70 के दशक में बाथ पार्टी में शामिल होने के बाद वह इराकी रक्षा मंत्री हमादी शिहाब के सहयोगी बन गए। वह तब सरकार के सुरक्षा कार्यालय के प्रमुख बने, जो तेजी से शक्तिशाली सद्दाम के लिए एक समर्थक के रूप में कार्यरत थे। 1979 में सद्दाम हुसैन ने इराकी सत्ता जब्त की, राष्ट्रपति अहमद हसन अल-बकर को अलग कर दिया।
अल-मजीद सद्दाम के करीबी सैन्य सलाहकारों में से एक बन गए और इराकी खुफिया सेवा के प्रमुख, इराकी गुप्त पुलिस को मुखबरत के नाम से जाना जाता है। बगदाद के उत्तर में डुजैल शहर में 1983 में सद्दाम पर असफल हत्या के प्रयास के बाद, अल-मजीद ने बाद में सामूहिक दंड अभियान का निर्देश दिया जिसमें स्थानीय लोगों की मौत हो गई थी, हजारों और निवासियों को निर्वासित कर दिया गया था और पूरे शहर को धराशायी कर दिया गया था।.
समाचार भारती

समाचार भारती भारत में आधारित एक संवाद समिति थी। इसे भारत के हिंदी भाषी क्षेत्रों में समाचार सेवा में एक नई स्फूर्ति लाने के लिए श्रेय दिया जाता है

इतिहास

धर्मवीर गांधी और लाला फिरोजचंद इसके प्रारंभिक निदेशक थे। १९६० के दशक में हिन्दुस्तान समाचार तथा समाचार भारती हिन्दी सहित विभिन्न भारतीय भाषाओं में खबरें उपलब्ध करवाने वाली प्रथम दो संस्थाएँ थी। १९७५ में भारत में घोषित हुए आपातकाल के दौरान जनवरी-फरवरी १९७६ में भारत सरकार के प्रोत्साहन से चार संवाद समितियाँ - प्रेस ट्रस्ट ऑफ इंडिया, यूनाइटेड न्यूज ऑफ इंडिया (अंग्रेज़ी), समाचार भारती और हिन्दुस्तान समाचार एकीकृत होकर "समाचार" नामक एक नई संवाद समिति बन गई। परंतु अप्रैल १९७८ में पुरानी चारों एजेन्सियों को फिर से बहाल कर दिया गया।
सुसीमा जलसन्धि

यह विश्व की एक प्रमुख जलसन्धि हैं।
देव्यपराधक्षमापनस्तोत्रम्

स्तोत्र

अथ देव्यपराधक्षमापनस्तोत्रम्
न मन्त्रं नो यन्त्रं तदपि च न जाने स्तुतिमहो

न चाह्वानं ध्यानं तदपि च न जाने स्तुतिकथाः।

न जाने मुद्रास्ते तदपि च न जाने विलपनं

परं जाने मातस्त्वदनुसरणं क्लेशहरणम् ॥१॥
विधेरज्ञानेन द्रविणविरहेणालसतया

विधेयाशक्यत्वात्तव चरणयोर्या च्युतिरभूत्।

तदेतत्क्षन्तव्यं जननि सकलोद्धारिणि शिवे

कुपुत्रो जायेत क्वचिदपि कुमाता न भवति ॥२॥
पृथिव्यां पुत्रास्ते जननि बहवः सन्ति सरलाः

परं तेषां मध्ये विरलतरलोऽहं तव सुतः।

मदीयोऽयं त्यागः समुचितमिदं नो तव शिवे

कुपुत्रो जायेत क्वचिदपि कुमाता न भवति ॥३॥
जगन्मातर्मातस्तव चरणसेवा न रचिता

न वा दत्तं देवि द्रविणमपि भूयस्तव मया।

तथापि त्वं स्नेहं मयि निरुपमं यत्प्रकुरुषे

कुपुत्रो जायेत क्वचिदपि कुमाता न भवति ॥४॥
परित्यक्ता देवा विविधविधसेवाकुलतया

मया पञ्चाशीतेरधिकमपनीते तु वयसि।

इदानीं चेन्मातस्तव यदि कृपा नापि भविता

निरालम्बो लम्बोदरजननि कं यामि शरणम् ॥५॥
श्वपाको जल्पाको भवति मधुपाकोपमगिरा

निरातंको रंको विहरति चिरं कोटिकनकैः।

तवापर्णे कर्णे विशति मनुवर्णे फलमिदं

जनः को जानीते जननि जपनीयं जपविधौ ॥६॥
चिताभस्मालेपो गरलमशनं दिक्पटधरो

जटाधारी कण्ठे भुजगपतिहारी पशुपतिः।

कपाली भूतेशो भजति जगदीशैकपदवीं

भवानि त्वत्पाणिग्रहणपरिपाटीफलमिदम् ॥७॥
न मोक्षस्याकांक्षा भवविभववांछापि च न मे

न विज्ञानापेक्षा शशिमुखि सुखेच्छापि न पुनः।

अतस्त्वां संयाचे जननि जननं यातु मम वै

मृडानी रुद्राणी शिव शिव भवानीति जपतः ॥८॥
नाराधितासि विधिना विविधोपचारैः

किं रुक्षचिन्तनपरैर्न कृतं वचोभिः।

श्यामे त्वमेव यदि किंचन मय्यनाथे

धत्से कृपामुचितमम्ब परं तवैव ॥९॥
आपत्सु मग्नः स्मरणं त्वदीयं

करोमि दुर्गे करुणार्णवेशि।

नैतच्छठत्वं मम भावयेथाः

क्षुधातृषार्ता जननीं स्मरन्ति ॥१०॥
जगदम्ब विचित्रमत्र किं परिपूर्णा करुणास्ति चेन्मयि।

अपराधपरम्परावृतं न हि माता समुपेक्षते सुतम् ॥११॥
मत्समः पातकी नास्ति पापघ्नी त्वत्समा न हि।

एवं ज्ञात्वा महादेवि यथायोग्यं तथा कुरु ॥१२॥
इति श्रीमच्छंकराचार्यकृतं देव्यपराधक्षमापनस्तोत्रम्
बौद्ध संगीति

महात्मा बुद्ध के परिनिर्वाण के अल्प समय के पश्चात से ही उनके उपदेशों को संगृहीत करने, उनका पाठ (वाचन) करने आदि के उद्देश्य से संगीति (सम्मेलन) की प्रथा चल पड़ी। इन्हें धम्म संगीति (धर्म संगीति) कहा जाता है। संगीति का अर्थ है 'साथ-साथ गाना'।[1]
इन संगीतियों की संख्या एवं सूची, अलग-अलग सम्प्रदायों (और कभी-कभी एक ही सम्प्रदाय के भीतर ही) द्वारा अलग-अलग बतायी जाती है। एक मान्यता के अनुसार बौद्ध संगीति निम्नलिखित हैं-
प्रथम बौद्ध संगीति (थेरवाद के अनुसार ५४३ - ५४२ ईसापूर्व) -- राजगृह में
द्वित्तीय बौद्ध संगीति (४थी शताब्दी ईसा पूर्व) --
तृतीय बौद्ध संगीति (२५० ईसा पूर्व) --
चतुर्थ बौद्ध संगीति ( -- ये दो स्थानो पर हुई थी।)
पंचम बौद्ध संगीति (थेरवाद बौद्ध संगीति (१८७१))
षष्ट बौद्ध संगीति (थेरवाद बौद्ध संगीति (१९५४)) -- यांगून (या रंगून) के 'कबा आये' में
अजैता शाह

अजैता शाह  ‘फ्रंटियर मार्केट्स’ की संस्थापक हैं।
यह मार्केटिंग कंपनी भारत के निम्न आय वर्ग के परिवारों के लिए सस्ते सोलर सोल्यूशन उपलब्ध कराने, बिक्री करने और सर्विस मुहैया कराने का काम करती है।

असरदार काम

‘सोलर सहेली’ अभियान के ज़रिए वह गांवों की महिलाओं को उद्यम करना सिखा रही हैं और राजस्थान के गांवों में सौर ऊर्जा के इस्तेमाल  को बढ़ावा दे रही हैं।

फेलोशिप

अजैता 2006 में ‘क्लिंटन सर्विस कॉर्प फेलो’ , 2012 में ‘इकोइंग ग्रीन फेलो’, 2013 में ‘कोर्ड्स फेलो’ रह चुकी हैं। उन्हें अंडर-30 कैटेगरी में माइक्रोफाइनेंस का सबसे प्रभावी पुरस्कार मिल चुका है।

उपलब्धि

‘बिज़नेस वीक’ ने अपने 30 अंडर 30 में और ‘फोर्ब्स पत्रिका’ ने साल के टॉप 30 अंडर 30 सोशल आंत्रप्रिन्योर में अजैता को शामिल किया है।